กฎกระทรวงกำหนดหลักเกณฑ์ วิธีการ และเงื่อนไขการขออนุญาตเปลี่ยนแปลงพื้นที่ ให้มีหรือใช้เลื่อยโซ่ยนต์ และการขออนุญาตและการอนุญาตให้นำเลื่อยโซ่ยนต์ออกใช้นอกพื้นที่ พ.ศ. 2551กฎกระทรวง กำหนดหลักเกณฑ์ วิธีการ และเงื่อนไขการขออนุญาตเปลี่ยนแปลงพื้นที่ ให้มีหรือใช้เลื่อยโซ่ยนต์ และการขออนุญาตและการอนุญาต ให้นำเลื่อยโซ่ยนต์ออกใช้นอกพื้นที่ พ.ศ. ๒๕๕๑อาศัยอำนาจตามความในมาตรา ๖ มาตรา ๘ และมาตรา ๒๓ แห่งพระราชบัญญัติเลื่อยโซ่ยนต์ พ.ศ. ๒๕๔๕ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้มาตรา 1 ข้อ ๑ ผู้ได้รับใบอนุญาตให้มีเลื่อยโซ่ยนต์ซึ่งประสงค์จะเปลี่ยนแปลงพื้นที่ให้มีหรือใช้เลื่อยโซ่ยนต์ให้แตกต่างไปจากที่ระบุไว้ในใบอนุญาต ให้ยื่นคำขออนุญาตเปลี่ยนแปลงพื้นที่ให้มีหรือใช้เลื่อยโซ่ยนต์ให้แตกต่างไปจากที่ระบุไว้ในใบอนุญาตต่อนายทะเบียนเลื่อยโซ่ยนต์มาตรา 1 พร้อมด้วยหลักฐานตามที่ระบุไว้ในแบบคำขออนุญาตเปลี่ยนแปลงพื้นที่ให้มีหรือใช้เลื่อยโซ่ยนต์ให้แตกต่างไปจากที่ระบุไว้ในใบอนุญาต แบบคำขออนุญาตเปลี่ยนแปลงพื้นที่ให้มีหรือใช้เลื่อยโซ่ยนต์ให้แตกต่างไปจากที่ระบุไว้ในใบอนุญาตและหลักเกณฑ์การอนุญาตให้เป็นไปตามที่อธิบดีกำหนดโดยประกาศในราชกิจจานุเบกษามาตรา 2 ข้อ ๒ คำขออนุญาตเปลี่ยนแปลงพื้นที่ให้มีหรือใช้เลื่อยโซ่ยนต์ให้แตกต่างไปจากที่ระบุไว้ในใบอนุญาตต้องระบุวัตถุประสงค์ พร้อมด้วยเหตุผลและความจำเป็นที่ต้องเปลี่ยนแปลงพื้นที่ให้มีหรือใช้เลื่อยโซ่ยนต์ให้แตกต่างไปจากที่ระบุไว้ในใบอนุญาตด้วยมาตรา 3 ข้อ ๓ การขออนุญาตและการอนุญาตเปลี่ยนแปลงพื้นที่ให้มีหรือใช้เลื่อยโซ่ยนต์ให้แตกต่างไปจากที่ระบุไว้ในใบอนุญาต ให้ดำเนินการดังนี้ (๑) สำหรับการเปลี่ยนแปลงพื้นที่ภายในจังหวัดเดียวกันกับที่ได้รับใบอนุญาต ให้ผู้ได้รับใบอนุญาตยื่นคำขอต่อนายทะเบียนเลื่อยโซ่ยนต์มาตรา 3 เพื่อให้นายทะเบียนเลื่อยโซ่ยนต์บันทึกการเปลี่ยนแปลงพื้นที่ให้มีหรือใช้เลื่อยโซ่ยนต์ไว้ในใบอนุญาตให้มีเลื่อยโซ่ยนต์ (๒) สำหรับการเปลี่ยนแปลงพื้นที่ไปยังจังหวัดอื่น ให้ผู้ได้รับใบอนุญาตยื่นคำขอต่อนายทะเบียนเลื่อยโซ่ยนต์ผู้มีอำนาจในจังหวัดนั้นมาตรา 3 และให้นายทะเบียนเลื่อยโซ่ยนต์จดแจ้งการเปลี่ยนแปลงพื้นที่ให้มีหรือใช้เลื่อยโซ่ยนต์ไว้ในใบอนุญาตให้มีเลื่อยโซ่ยนต์ และเปลี่ยนเครื่องหมายเลื่อยโซ่ยนต์ให้ผู้ได้รับใบอนุญาตใหม่ แล้วแจ้งเป็นหนังสือให้นายทะเบียนเลื่อยโซ่ยนต์แห่งพื้นที่ที่ระบุไว้ในใบอนุญาตให้มีเลื่อยโซ่ยนต์ทราบมาตรา 4 ข้อ ๔ ผู้ได้รับใบอนุญาตให้มีเลื่อยโซ่ยนต์ซึ่งประสงค์จะนำหรือให้ผู้อื่นนำเลื่อยโซ่ยนต์ของตนออกไปใช้นอกพื้นที่ที่ได้รับอนุญาตเป็นการชั่วคราว ให้ยื่นคำขออนุญาตนำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวต่อนายทะเบียนเลื่อยโซ่ยนต์มาตรา 4 พร้อมด้วยหลักฐานตามที่ระบุไว้ในแบบคำขออนุญาตนำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราว แบบคำขออนุญาตนำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวให้เป็นไปตามที่อธิบดีกำหนดโดยประกาศในราชกิจจานุเบกษามาตรา 5 ข้อ ๕ คำขออนุญาตนำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวต้องระบุพื้นที่และระยะเวลาที่จะนำไปใช้ต่อนายทะเบียนเลื่อยโซ่ยนต์ และให้นายทะเบียนเลื่อยโซ่ยนต์อนุญาตหรือไม่อนุญาตภายในสิบห้าวันทำการนับแต่วันที่ได้รับคำขอมาตรา 5 และถ้านายทะเบียนเลื่อยโซ่ยนต์มิได้ดำเนินการพิจารณาและแจ้งผลการพิจารณาคำขอให้ผู้ขออนุญาตทราบภายในกำหนดเวลาดังกล่าว ให้ถือว่านายทะเบียนเลื่อยโซ่ยนต์มีคำสั่งอนุญาตตามคำขอ และให้ถือว่าใบรับคำขอเสมือนหนึ่งเป็นหนังสืออนุญาตมาตรา 5 แบบใบรับคำขออนุญาตนำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวให้เป็นไปตามที่อธิบดีกำหนดโดยประกาศในราชกิจจานุเบกษามาตรา 6 ข้อ ๖ ในกรณีที่นายทะเบียนเลื่อยโซ่ยนต์มีคำสั่งอนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวตามคำขอ ให้นายทะเบียนเลื่อยโซ่ยนต์แจ้งและส่งสำเนาหนังสืออนุญาตให้แก่นายทะเบียนเลื่อยโซ่ยนต์ในพื้นที่ที่ระบุในหนังสืออนุญาต ทั้งนี้มาตรา 6 ให้นายทะเบียนเลื่อยโซ่ยนต์ในพื้นที่ที่ระบุในหนังสืออนุญาตประกาศการอนุญาตดังกล่าว ณ ที่ทำการขององค์การบริหารส่วนท้องถิ่นของพื้นที่นั้น กรณีที่นายทะเบียนเลื่อยโซ่ยนต์มีคำสั่งไม่อนุญาตมาตรา 6 ให้นายทะเบียนเลื่อยโซ่ยนต์แจ้งให้นายทะเบียนเลื่อยโซ่ยนต์ในพื้นที่ที่ระบุในคำขออนุญาตทราบภายในกำหนดเวลาการพิจารณาคำขอตามข้อ ๕ และแจ้งให้ผู้ขออนุญาตส่งใบรับคำขออนุญาตคืนภายในระยะเวลาที่นายทะเบียนเลื่อยโซ่ยนต์กำหนดด้วยมาตรา 6 ถ้านายทะเบียนเลื่อยโซ่ยนต์มิได้ดำเนินการพิจารณาและแจ้งผลการพิจารณาคำขอให้ผู้ขออนุญาตทราบภายในกำหนดเวลาตามข้อ ๕ ให้นายทะเบียนเลื่อยโซ่ยนต์แจ้งและส่งสำเนาใบรับคำขอให้แก่นายทะเบียนเลื่อยโซ่ยนต์ในพื้นที่ที่ระบุในคำขออนุญาตทราบภายในสิบห้าวันนับแต่วันครบกำหนดการพิจารณาคำขอตามข้อ ๕ ทั้งนี้มาตรา 6 ให้นายทะเบียนเลื่อยโซ่ยนต์ในพื้นที่ที่ระบุในคำขออนุญาตประกาศใบรับคำขอดังกล่าว ณ ที่ทำการขององค์การบริหารส่วนท้องถิ่นของพื้นที่นั้นต่อไปมาตรา 7 ข้อ ๗ แบบหนังสืออนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวให้เป็นไปตามที่อธิบดีกำหนดโดยประกาศในราชกิจจานุเบกษา และอย่างน้อยต้องมีรายการดังต่อไปนี้ (๑) ชื่อของผู้ได้รับใบอนุญาต (๒) ที่อยู่ของผู้ได้รับใบอนุญาต (๓) รายละเอียดของใบอนุญาตให้มีเลื่อยโซ่ยนต์ (๔)มาตรา 7 เครื่องหมายเลื่อยโซ่ยนต์ (๕) พื้นที่ที่อนุญาตให้นำเลื่อยโซ่ยนต์ออกใช้เป็นการชั่วคราว (๖) ระยะเวลาการอนุญาต (๗) ชื่อและลายมือชื่อผู้อนุญาตมาตรา 8 ข้อ ๘ ในการอนุญาตให้นำหรือให้ผู้อื่นนำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราว ให้นายทะเบียนเลื่อยโซ่ยนต์อนุญาตตามกำหนดระยะเวลาที่ระบุไว้ในคำขออนุญาตซึ่งไม่เกินครั้งละเก้าสิบวันมาตรา 9 ข้อ ๙ ในกรณีมีเหตุอันควร ผู้ได้รับใบอนุญาตให้มีเลื่อยโซ่ยนต์จะขออนุญาตต่อระยะเวลาให้นำเลื่อยโซ่ยนต์ออกไปใช้นอกพื้นที่เป็นการชั่วคราวอีกได้ โดยยื่นคำขอต่อระยะเวลาการอนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวต่อนายทะเบียนเลื่อยโซ่ยนต์มาตรา 9 พร้อมด้วยหลักฐานตามที่ระบุไว้ในแบบคำขอต่อระยะเวลาการอนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราว ก่อนวันครบกำหนดระยะเวลาที่ได้รับอนุญาตไว้เดิม คำขออนุญาตตามวรรคหนึ่งต้องระบุเหตุผล และความจำเป็นที่ต้องขออนุญาตต่อระยะเวลาด้วยมาตรา 9 แบบคำขอต่อระยะเวลาการอนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวให้เป็นไปตามที่อธิบดีกำหนดโดยประกาศในราชกิจจานุเบกษามาตรา 9 การต่อระยะเวลาการนำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวให้นายทะเบียนเลื่อยโซ่ยนต์บันทึกการอนุญาตดังกล่าวไว้ท้ายหนังสืออนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวมาตรา 10 ข้อ ๑๐ ในกรณีที่หนังสืออนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวสูญหาย ถูกทำลาย หรือชำรุดเสียหายในสาระสำคัญ ให้ผู้ได้รับอนุญาตนั้นยื่นคำขอรับใบแทนหนังสืออนุญาตต่อนายทะเบียนเลื่อยโซ่ยนต์มาตรา 10 พร้อมด้วยหลักฐานตามที่ระบุไว้ในแบบคำขอรับใบแทนหนังสืออนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราว แบบคำขอรับใบแทนหนังสืออนุญาตให้นำเลื่อยโซ่ยนต์ออกใช้นอกพื้นที่ที่ได้รับอนุญาตเป็นการชั่วคราวให้เป็นไปตามที่อธิบดีกำหนดโดยประกาศในราชกิจจานุเบกษามาตรา 10 ให้นายทะเบียนเลื่อยโซ่ยนต์ออกใบแทนหนังสืออนุญาต โดยใช้แบบหนังสืออนุญาตเดิมแต่ให้มีคำว่า "ใบแทน" ไว้ที่ด้านหน้าด้วยให้ไว้ ณ วันที่ ๒๓ พฤษภาคม พ.ศ. ๒๕๕๑ อนงค์วรรณ เทพสุทิน รัฐมนตรีว่าการกระทรวงทรัพยากรธรรมชาติและสิ่งแวดล้อมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖ และมาตรา ๘ แห่งพระราชบัญญัติเลื่อยโซ่ยนต์ พ.ศ. ๒๕๔๕ บัญญัติให้การขออนุญาตเปลี่ยนแปลงพื้นที่ให้มีหรือใช้เลื่อยโซ่ยนต์ และการขออนุญาตและการอนุญาตให้นำเลื่อยโซ่ยนต์ออกใช้นอกพื้นที่ ต้องขออนุญาตต่อนายทะเบียนเลื่อยโซ่ยนต์ตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้